สำหรับร้านนี้ผ่านบ่อยมากๆ ค่ะ แต่ครั้งนี้มีโอกาสได้แวะลองความชิลกันสักหน่อย
ร้าน "เบากบาล" ร้านอยู่ลาดพร้าว 71 นะคะ เข้ามาจากปากซอยลาดพร้าว 71 ตรงเข้ามาเรื่อยๆ จะเจอซอยนาคนิวาส ร้านเบากบาลจะอยูนาคนิวาส 43 นะคะ 
บรรยากาศร้านออกแนว Retro นะคะ เราจะเห็นพวกของเก่าต่างๆ ตกแต่งประดับประดาตามมุมต่างๆ ก็เก๋ดี เน้นเฟอร์นิเจอร์ไม้เป็นหลัก พวกโต๊ะเก้าอี้
สำหรับเมนูอาหารที่นี้ก็ไม่ได้แพงมากนะ เฉลี่ย 100-150บาท
แนะนำ ยำยอดคะน้า คะน้ากรุบกรอบ น้ำยำอร่อย ชอบ 
ต้มแซ่บเอ็นเนื้อ แซ่บดี เนื้อนุ่ม น่าจะถูกใจคอเหล้าทั้งหลาย
มีวงดนตรีสดให้เราฟังเพลินๆ ด้วยนะคะ 
การบริการโอเค แต่อาหารอาจจะรอนานไปหน่อย 
ลองแวะมาชิลๆ @ เบากบาล กันได้นะจ๊ะ 